jkorsvik/nowiki_second_scrape_merged huggingface dataset:
Tchoukball

Tchoukball er en innendørs ballsport for lag. Hvert lag har sju spillere, og man skårer når ballen treffer gulvet i retur fra en ramme. Idretten ble utviklet i 1970 av den sveitsiske biologen Hermann Brandt (1897–1972), som ønsket å utvikle en skadefri sport. Fysisk kontakt er ikke tillatt.
Idretten kan sammenlignes med håndball – fordi den spilles med hendene og fordi ballen er den samme, med volleyball – fordi man skal hindre ballen i å falle i gulvet, og med squash – siden ballen kommer i retur fra veggen/ramma.


== Regler ==

Banen måler 27 x 16 meter. I hver ende av banen er det en ramme på 1 m², tilsvarende en trampett, og en D-formet halvsirkel med 3 m radius. Spillerne skal ikke trå innenfor halvsirkelen. Begge lagene kan skåre i begge ender av banen. I strand-tchoukball spilles det med 5 spillere på laget, og banen er 11-13x21-23 meter. 
For å skåre poeng må ballen bli kastet av en angrepsspiller, treffe ramma og lande på gulvet utenfor halvsirkelen uten at det forsvarende laget klarer å fange ballen. Forsvarerne har ikke lov til å forsøke å ta ballen fra angriperne, og forsvarsspillet er konsentrert om å hindre returballene.Spillerne kan ta maksimalt tre skritt med ballen, og holde ballen i inntil tre sekunder. Hvert lag kan bare ha tre pasninger før de må prøve et skudd mot ramma. Hvis angriperne bommer på ramma eller returen lander utenfor banen, får forsvarerlaget poeng. Det kan forekommer skåringer hvert 20-30 sekund.Det spilles i tre omganger á 15 minutter. I mesterskap spilles det i herreklasse, dameklasse, M18, M15 og M12. I treningskamper er det vanlig med blandede lag.
De sju spillerne er fordelt med 3 ved hvert mål, og en sentral ballfordeler. Ved hvert mål er det en høyreving, en venstreving og en ballfordeler. Man kan også spille uten sentral ballfordeler. 


== Utbredelse ==
Fédération internationale de tchoukball (FITB) ble stiftet i 1971, og har pr 2016 organisasjoner i 36 land.Det arrangeres VM, EM og andre verdensdelsmesterskap. EM 2016 foregår i Jičín, Tsjekkia. Andre regionale mesterskap i 2016 holdes i Kina, Kenya og Mexico. VM skal arrangeres i 2019, og neste regionale mesterskap i 2021; deretter skal alle mesterskap arrangeres hvert fjerde år.Idretten er særlig utbredt i Taiwan. Taiwan har også vunnet alle VM unntatt herre-VM 2004, som blen vunnet av Sveits.
Idretten er lite utbredt i Norge. Den spilles ved Sunnfjord Folkehøgskule, som arrangerte det første norske kurset i tchoukball i 2014. Tre norske spillere deltok på det spanske kvinnelandslaget under EM i 2014. En norsk spiller deltar på den engelske kvinnelandslaget under EM i 2016.


== Referanser ==


== Eksterne lenker ==
Offisielt nettsted 
(en) Tchoukball – kategori av bilder, video eller lyd på Commons 
(en) Tchoukball – galleri av bilder, video eller lyd på Commons
Ornis Norvegica

Ornis Norvegica er et ornitologisk fagtidsskrift som utgis av BirdLife Norge (tidligere Norsk Ornitologisk Forening (NOF). Tidsskriftet ble opprettet i 1978 og het til å begynne med Cinclus. Cinclus utgjorde fra 1979 til 1999 serie C av Fauna norvegica, som fram til 1994 ble utgitt av Norsk zoologisk tidsskriftsentral, og deretter av NTNU Vitenskapsmuseet.


== Se også ==
Vår Fuglefauna
Fuglevennen


== Eksterne lenker ==
Ornis Norvegica
Tigerair Philippines

Cebgo, Inc. er et lavprisflyselskap som betjener Filippinene. Det er etterfølgeren til selskapene SEAir, Inc. , South East Asian Airlines, Inc. 
markedsført som  Tigerair Philippines. det eies nå av  JG Summit. Morselskapet er Cebu Pacific SEAir, Inc.. Det opererer fra Clark internasjonale lufthavn og Ninoy Aquino internasjonale lufthavn, Manila.


== Historie ==

Flyselskapet ble etablert som SEAir Inc, i 1995 og startet sin virksomhet samme år. 
Den 29. september 2006 ble det annonsert en avtale om at Singapore-baserte Tigerair ville starte en kommersiell og operativ kontakt med SEAIR fra februar 2007.. Avtalen ble endelig godkjent i 2008 etter protest fra fire andre selskap på Filippinene. Imidlertid, på grunn av det ugunstige driftsmiljø ble planen ble satt på vent. Tigerair og SEAir fornyet partnerskap i 2010, og det ble offisielt lansert 16. desember 2010. Flyvninger opererte SEAir med to fly innleid fra Tiger og ble solgt og markedsført av Tiger for SEAir. Kort tid etter SEAir og Tigerair inngikk partnerskap protestete Philippine Airlines, Cebu Pacific, 
Zest Airways og Air Philippines til departementet for Transport og Kommunikasjon som krevde samarbeid mellom SEAir og Tigerair ulovlig, og at myndighetene skulle stanse fly som opererer under partnerskapet. Tigerair-SEAir Partnerskap begynte med internasjonale flyvninger fra Clark til Singapore, Hong Kong og Macau. Det ble deretter utvidet til en innenlandsk destinasjon fra Manila (NAIA) til Davao og Cebu (planlagt å starte i juli 2011). Imidlertid, Civil Aeronautics Board (CAB) suspenderte organisert salg av innenlandske billetter  under partnerskapet fra 20. mai 2011, etter å ha mottatt klager fra Philippine Airlines og Cebu Pacific. Siden forbudet fra myndighetene ble opphevet i oktober 2011, begynte innenlands flygning (mellom Manila(NAIA) til Davao og Cebu) i mai 2012.I februar 2011 kjøpte Tiger Airways Holdings Ltd.  32,5 % aksjer SEAir Inc. De økte sine andeler til 40 % i A gust 2012.
I desember 2012 godkjente CAB  SEAir søknad om  å etablere SEAir International, et delskap med fokus på nasjonale og internasjonale feriedestinasjoner, og en uavhengig drift fra Seair Inc. under navnet  "Tigerair Filippinene": SEAir Inc ble omdøpt til "Tigerair Filippinene", 7. juni 2013.
I januar 2014 kunngjorde Cebu Pacific Air at det ville kjøpe heleTigerair Filippinene for 14,5 millioner US dollar ved å kjøpe alle aksjene.I mai 2015 skiftet for fjerde gang Tigerair Filippinene navn til Cebgo for å reflektere forholdet mellom Tigerair Filippinene som et heleid datterselskap av sine eiere,  Cebu Pacific Air.I oktober 2015 teturnerte Cebgo  5 Airbus A320 til Cebu Pacific og deretter drev,
det en ren Turboprop flåte av ATR-72 - 500.


== Destinasjoner ==

Cebgo's innenlandske destinasjoner omfatter Manila, Cebu, Busuanga, Davao, Laoag, Iloilo, Naga, Kalibo, Cagayan de Oro, Bacolod, Tacloban, Caticlan, Butuan, Tandag, Camiguin, Dipolog, Dumaguete, Legazpi, Ozamiz, Pagadian, Siargao og Surigao .


== Flåten ==

{


== Referanser ==
Oberpfaffenhofen

Oberpfaffenhofen er en landsby som er en del av kommunen Weßling i distriktet Starnberg i den tyske delstaten Bayern. Landsbyen ligger 20 km fra sentrum av München. I henhold til relativ gammel statistikk hadde landsbyen ved folketellingen for 1987 en befolkning på 1278 innbyggere.


== Senter for luft- og romfart ==

Deutsches Zentrum für Luft- und Raumfahrt (DLR) (det tyske senteret for luft- og romfart) har et betydelig senter i landsbyen, og ble kjent for et større publikum da den første vesttysker, legen Ulf Merbold, var astronaut om bord i en romferge i 1983 i forbindelse med Spacelab-operasjonene. Disse var delvis ledet av det tyske operasjonssenteret (GSOC) i Oberpfaffenhofen.Forskningssenteret i Oberpfaffenhofen huser DLR, inkludert kontrollsenteret for Columbus (et vitenskapelig laboratorium designet for å være del av Den internasjonale romstasjonen (ISS)) som DLR opererer for Den europeiske romfartsorganisasjonen (ESA) og Airbus Defence and Space.Også Fraunhofer-instituttene og andre vitenskapelige institutter har tilstedeværelse i Oberpfaffenhofen. Fra 2014 flyttet det teknologiske selskapet OHB SE fra München til Oberpfaffenhofen.Også beliggende i Oberpfaffenhofen er det tidligere industriområdet Dornier Luftfahrt GmbH (senere del av Fairchild Dornier). Flyfabrikken delte flyplass med DLR. Under de alliertes okkupasjon av Tyskland etter andre verdenskrig fungerte flyplassen som vedlikeholdsbase for luftbroen til Berlin i 1948-49.


== Referanser ==


== Eksterne lenker ==
Offisielt nettsted 
(en) Oberpfaffenhofen – kategori av bilder, video eller lyd på Commons 
Deutsches Zentrum für Luft- und Raumfahrt (DLR)
Hermann Müllers første regjering

Hermann Müllers første regjering var en koalisjonsregjering i Tyskland under den såkalte Weimarrepublikken. Ved valget i Tyskland 1920 mistet den såkalte Weimarkoalisjonen, som besto av det sosialdemokratiske SPD, det liberale DDP og det katolske Zentrum, sitt flertall i Riksdagen. Regjeringen Gustav Bauer gikk av etter valget.  
Hermann Müllers første regjering støttet seg på et mindretall i Riksdagen (Weimarkoalisjonen), og satt med makten fra 27. mars 1920 til 21. juni samme år. Den ble da avløst av den borgerlige Konstantin Fehrenbachs regjering.


== Sammensetning ==


== Referanser ==
Ulf Merbold

Ulf Dietrich Merbold (født 20. juni 1941) er den første vesttyske borger og andre innfødte tysker (etter Sigmund Jähn) som har fløyet i verdensrommet. Han er også det første medlemmet av Den europeiske romfartsorganisasjons astronautkorps som har deltatt i tokt i verdensrommet. I 1983 ble han og Byron Lichtenberg de første, som nyttelastspesialister, som fløy om bord romfergen Columbia på STS-9-ferden.


== Liv og virke ==


=== Tidlig liv og utdannelse ===
Merbold ble født i Greiz i Thüringen — faktisk kun 40 km fra hvor Sigmund Jähn, den første tysker i verdensrommet, ble født. Begge kom til å vokse opp i Øst-Tyskland. Etter å ha fullført skolen i 1960, rømte Merbold, som tusenvis av andre før Berlinmuren ble bygget, til Vest-Tyskland. Han studerte fysikk ved Universitetet i Stuttgart, fikk sitt diplom i 1968 og en doktorgrad i 1976.  Han ble deretter en del av forskningsinstituttet Max-Planck-Gesellschaft for metallforskning i Stuttgart hvor han arbeidet med faststoffysikk og lavtemperaturfysikk.


=== Karriere i ESA ===
I 1978 valgte Den europeiske romfartsorganisasjon (ESA) ham, sammen med Wubbo Ockels og Claude Nicollier, for å bli trent som nyttelastspesialister for den første romferden til Spacelab-modulen. I 1982 ble valgt som fremste nyttelastspesialist, og i 1983 fløy han om bord i romfergen Columbia på STS-9-ferden.
Fra 1984 og til 1985 deltok han i forberedelsene for den første tyske Spacelab-turen, D-1, og fungerte som nyttelastspesialist i reserve for STS-61-A, foruten også som koordinator av mannskapgrensesnittet. I 1986 ble han overført til Det europeiske senteret for romfartsteknologi (ESTEC) for arbeide med den europeiske Columbus-modulen for Den internasjonale romstasjonen. Også i 1986 ble han leder av astronautkontoret til den tysk romfartsorganisasjonen DLR.I 1988 nominerte NASA ham som nyttelastspesialist på IML-1-toktet som ble skutt opp med STS-42 og varte mellom 22. og 31. januar 1992. Det påfølgende året var han vitenskapskoordinator for det andre tyske Spacelab-toktet D-2 (STS-55), som skjedde fra 26. april til 6. mai 1993.

I 1993 begynte han også trening med å fly den første av to felles europeisk-russiske tokt til romstasjonen Mir, kalt for Euromir 94. I 1994 var han den første ESA-astronauten som fløy i verdensrommet med Russland om bord på Soyuz TM-20, og vendte tilbake til jorden på Soyuz TM-19. I løpet hans tre turer i verdensrommet tilbrakte han totalt 49 dager, 21 timer og 38 minutter i rommet.Merbold arbeidet deretter for ESA i divisjonen for mikrogravitasjon (tyngdekraft i rommet) ved direktoratet for bemannet romfart og mikrogravitasjon ved ESTEC, men ikke lenger et medlem av det europeiske astronautkorpset. Han er pensjonert, gift og har to barn.


== Referanser ==


== Bibliografi ==
1985: D1 – unser Weg ins All; Braunschweig; Westermann; ISBN 3-07-508886-2
1985: Flug ins All. Von Spacelab 1 bis zur D1-Mission; Bergisch Gladbach; Lübbe Verlagsgruppe, selvbiografi, ISBN 3-7857-0399-6


== Eksterne lenker ==
ESAs biografi
NASAs biografi
Hermann Müllers andre regjering

Hermann Müllers andre regjering var en koalisjonsregjering i Tyskland fra 28. juni 1928 til 27. mars 1930, under den såkalte Weimarrepublikken. Koalisjonen besto av det sosialdemokratiske SPD, de liberale partiene DVP, og DDP og de katolske partiene Zentrum og Bayerische Volkspartei.


== Referanser ==
Chipmusikk

Chipmusikk, også kjent som chiptune eller 8-bit-musikk, er elektronisk musikk som er lagd for PSG-lydchiper (både fysiske og emulert) som brukes i eldre datamaskiner, konsoller, og arkademaskiner. Chipmusikk er også tracker-formatert, for å med vilje høres gammel ut og ligne på musikk fra PSG-chipper. Chippmusikk kan også referere til musikk som  kombinerer PSG-lyder og moderne elektronica, EDM-musikk eller andre musikkformer.


== Referanser ==


== Litteratur ==
Kevin, Driscoll; Diaz, Joshua (2009). «Endless loop: A brief history of chiptunes». Transformative Works and Cultures. doi:10.3983/twc.2009.0096.
USA-mesterskapet i halvmaraton 2016

USA-mesterskapet i halvmaraton 2016 (2016 USATF Half Marathon Championships) ble arrangert 30. april 2016, som en del av Capital City Half Marathon i Columbus i Ohio i USA. 


== Resultater, herrer ==


== Resultater, kvinner ==


== Eksterne lenker ==
USA T&F - 2016 USATF Half Marathon Championships - Results Arkivert 17. august 2016 hos Wayback Machine.
Væla kraftverk

Væla kraftverk er et vannkraftverk  i Tydal kommune i Trøndelag.
Det er et elvekraftverk som utnytter et fall på 75 meter i Væla.
Installert effekt er 900 kW fra en peltonturbin. Årsproduksjon er 3,2 GWh.
Væla Kraft AS eies av Clemens Kraft.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Clemens Kraft
Openreach

Openreach er et britisk telekommunikasjonsselskap som har oligopol på rør og kabler (trådnett av kobber eller fiber) som forbinder nesten alle forretninger og hjem i Storbritannia til det nasjonale bredbånds- og fasttelefoninettet. Openreach er et datterselskap i BT Group og ble etablert i 2006 etter en overenskomst mellom BT og landets teletilsyn Ofcom om å sikre konkurrerende teleselskaper kobberaksess til BTs lokale nettverk.


== Referanser ==


== Eksterne lenker ==
Offisielt nettsted
Barron Hilton Cup

Barron Hilton Cup (BHC) var en verdensomspennende konkurranse i seilfly som ble grunnlagt av Barron Hilton, nå pensjonert styreformann, president og administrerende direktør for Hilton-Hotels Corporation, sammen med avdøde Prof. Dr. Helmut Reichmann. European Aeronautic Defence and Space Company (EADS) deltok i arrangementet. Konkurransen varte i 30 år, fra 1980 til 2009. vinnerne av hvert av konkurransene i en to-års periode ble invitert til en ukes seilflyleir på Barron Hilton's Flying-Ranch i Nevada, USA.Siden 1986 er BHC blitt anerkjent av den Internasjonale Glidefly-kommisjonen som en Fédération Aéronautique Internationale første-kategori konkurranse. Formålet med konkurransen var å fremme langdistanse-glideflyvning og for å styrke kontakten mellom deltakerlandene.
Konkurransen ble delt inn i verdens fem geografiske områder.

1. Hele Europa og hele Asia unntatt Japan
2. Østlige USA og Canada
3. Vestlige USA, Sentral-og Sør-Amerika
4. Australia og Afrika
5. Japan og New Zealand


== Referanser ==
Spillmatic

Spillmatic er et norsk radioprogram om videospill som har gått på Radio Nova siden 2008. Programmet ble startet av Aslak Borgersrud (programleder) og Greger Thorvaldsen (redaktør) med Thommie Myhrvold som fast lydtekniker. Redaksjonen består av Erling Rostvåg, Tim Oudenstad og Thomas Marynowski som er med som mer eller mindre faste gjester og programmet har fått ny lydtekniker i Øystein Engedal. Jon Petter Etnestad er musikkredaktør og plukker ut musikken hver uke.
Blant tidligere «faste gjester» har programmet hatt Hanna Petrine Munkeby, Synne Baumann og Ine Maria Aanonsen og nevnte Thommie Myhrvold som en del av redaksjonen.


== Trivia ==
Radioprogrammet gjorde seg bemerket ved å samle inn videospill til barn i Palestina i 2009.


== Referanser ==


== Eksterne lenker ==
Spillmatic.no
Radio Novas sider om Spillmatic
Lysefjorden Rundt Extreme Ultra Trail 2016

Lysefjorden Rundt Extreme Ultra Trail 2016 var første gang Lysefjorden Rundt Extreme Ultra Trail ble arrangert. Løpet ble arrangert fra 17. til 18. mai 2016.Løpet var på 130 km og hadde ca. 5-6000 høydemeter. 25 løpere stilte til start, hvorav 17 fullførte. 


== Resultater ==


== Referanser ==


== Eksterne lenker ==
Kondis.no - Jon Duncan vant Lysefjorden Rundt Extreme Ultra Trail
Lysefjorden Rundt Extreme Ultra Trail

Lysefjorden Rundt Extreme Ultra Trail er et årlig ultraterrengløp som arrangeres rundt Lysefjorden i Forsand kommune i Rogaland. Løpet ble arrangert første gang i 2016.Løpet er på ca 130 km, og har 5-6.0000 høydemeter.  


== Tidligere løp ==


== Referanser ==


== Eksterne lenker ==
Offisiell hjemmeside
Kondis.no - Resultater 2016 (arkivert)
NGO1948

NGO1948 er et nasjonalt norsk geodetisk datum og koordinatsystem, som ble brukt fram til 2009.
I NGO1948 defineres et todimensjonalt, rettvinklet koordinatsystem for å angi posisjoner på jordoverflaten. Punktene på jordoverflaten overføres til en ellipsoide som så projiseres på kartplanet for å bestemme koordinatene. Datumet bruker en litt forstørret utgave av Bessels ellipsoide med store halvakse 6 377 492,0176 m, lille halvakse 6 356 173,508 m og flattrykning 1 / 299,152 812 85. Fundamentalpunktet er i Observatoriet i Oslo 10º43′22,5″ øst for Greenwich. I Sør-Norge ble 133 førsteordens trigonometriske punkter beregnet ved utjevning på ellipsoiden omkring 1948.
Fra ellipsoiden til kartplanet brukes det en Gauss-Krüger projeksjon. For å kunne holde målestokknøyaktigheten større enn 1 cm pr. 100 m ble landet delt inn i 8 projeksjonssoner fra vest til øst. De nummereres med romertall, og meridianen for sone III går igjennom fundamentalpunktet i Oslo. Hver sone har sitt koordinatsystem med origo der tangeringsmeridianen krysser 58° nord. Nord i NGO1948 er ikke sann nord, altså retningen mot Nordpolen. Avviket ved 60° nord er 1°.
NGO1948 ble tidligere brukt av Norges geografiske oppmåling, andre statsetater og små og mellomstore kommuner. De store byene Oslo, Bergen og Trondheim hadde lenge egne koordinatsystemer. Økonomisk kartverk i målestokk 1:5 000 og 1:10 000 brukte NGO1948 før EUREF89 overtok. På sjøkart ble NGO1948 brukt fram til 1957, før det ble erstattet av ED50 og etter 1992 av WGS84.


== Kilder ==
«System NGO 1948». Store norske leksikon. 15. februar 2009. Besøkt 26. juli 2016. 
«Referanserammer for Norge». Statens kartverk. 30. april 2015. Arkivert fra originalen 23. juli 2016. Besøkt 26. juli 2016. 
«4.1.2 Gradnett (horisontalt datum)». Etterretninger for sjøfarende. Statens kartverk. Arkivert fra originalen 9. august 2016. Besøkt 26. juli 2016.
Elin Furru

Elin Furru (født 1958 i Drøbak) er en norsk billedkunstner og rammemaker.
Furru er utdannet cand.mag. ved Universitetet i Oslo, med fagkretsen kunsthistorie, klassisk arkeologi og teatervitenskap. Hun har også tre kurs ved Finsrud-akademiet; grunnkurs 1996, aktmaling 1996 og materiallære 1997. 
Hun arbeider som billedkunstner og som rammemaker og selger av kunstmateriell ved Galleri Finsrud, Drøbak.


== Utstillinger ==
Årlig deltakelse gjennom nærmere tyve år ved Drøbak Kunstforenings medlemsutstilling.
Kollektivutstillinger i Varmbadet, Drøbak, i 2004, 2013 og 2014, Drøbak Kunstforening.
Kvinnemønstring i mars-april 2015 i Avistegnernes Hus, Drøbak.
Kollektivutstilling mai-juni 2015 i Oslofjorden Kunstsenter, Drøbak.
Elevutstilling i Finsrud-akademiet juni-august 2015.
Har hatt separatutstilling i Varmbadet, Drøbak, 18. juni - 10. juli 2016.Hennes tidlige bilder var portretter, malerier med politiske motiv, eller bilder utløst av enkelthendelser. De senere maleriene er påvirket av japansk kunst og magisk realisme.


== Billedgalleri ==

		
		


== Referanser ==


== Eksterne lenker ==
https://elinfurru.wordpress.com/
Øyvind Sandbakk

Øyvind Sandbakk  (født 5. mai 1981) er professor ved Institutt for nevromedisin og bevegelsesvitenskap ved NTNU der han også er leder for Senter for toppidrettsforsking. Sandbakk har en doktorgrad fra NTNU innenfor fysiologi og biomekanikk, og har jobbet mange år i Olympiatoppen, blant annet som leder for forskning og utvikling. Han forsker på prestasjoner i toppidretten, og har publisert over 150 studier som undersøker fysiologiske og biomekaniske mekanismer, effekter av styrke- og utholdenhetstrening, samt anvendelse av ny teknologi under trening og konkurranser.Sandbakk er sjefsredaktør for den anerkjente forskningsjournalen International Journal of Sport Physiology and Performance og er styreleder i Trenerklubben i langrenn. Han er i tillegg styremedlem ved Norges Idrettshøgskole, Norwegian Sport Tech, Sports Matters og medlem av strategiutvalget for idrett opprettet av regjeringen i 2015.Sandbakk er tidligere langrennsløper og gift med førsteamanuensis og tidligere landslagsløper for Sveits Silvana Bucher Sandbakk.


== Publikasjoner ==
(no) Publikasjoner av Øyvind Sandbakk i BIBSYS
(no) Publikasjoner av Øyvind Sandbakk i forskningsdokumentasjonssystemet CRIStin


== Referanser ==
VM i friidrett for døve

VM i friidrett for døve (World Deaf Athletics Championships) arrangeres hvert fjerde år, og ble første gang arrangert i 2008. Arrangør er International Committee of Sports for the Deaf. 


== Mesterskap ==


== Referanser ==


== Eksterne lenker ==
Deaflympics.com - resultater 2008
USA Deaf Track and Field - resultater 2012
World Deaf Athletics Championships 2016 - resultater 2016 Arkivert 4. august 2016 hos Wayback Machine.
Europamesterskapet i maraton for døve 2015

Europamesterskapet i marathon for døve 2015 var første gang Europamesterskapet i maraton for døve ble arrangert. Løpet ble arrangert 10. mai 2015 i Lublin i Polen. Arrangør var European Deaf Sports Organisation.


== Resultater, menn ==


== Resultater, kvinner ==


== Eksterne lenker ==
EDSO - 1st European Deaf Marathon Championship in Lublin/POL from 10th May 2015
Philipp Scheidemanns regjering

Regjeringen Scheidemann var en koalisjonsregjering under Weimarrepublikken i Tyskland, ledet av sosialdemokraten Philipp Scheidemann fra 13. februar til 20. juni 1919. 
Regjeringen støttet seg på den såkalte Weimarkoalisjonen som besto av det sosialdemokratiske SPD, det liberale DDP og det katolske Zentrum. Den kom til makten etter valget i Tyskland 1919, og var således den første demokratisk valgte regjering etter revolusjonen i 1918.Philipp Scheidemanns regjering gikk av da den ikke kunne akseptere fredsvilkårene i Versaillestraktaten. Den ble etterfulgt av Gustav Bauers regjering.


== Referanser ==
Kalvåa kraftverk

Kalvåa kraftverk er et vannkraftverk  i Selbu kommune i Trøndelag.
Det er et elvekraftverk som utnytter et fall på 79 meter i Kalvåa.
Installert effekt er 280 kW. Årsproduksjon er 1,4 GWh.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Ungarns Grand Prix 2016

Ungarns Grand Prix 2016 (formelt: Formula 1 Magyar Nagydíj 2016) er et Formel 1-løp som ble arrangert 24. juli 2016 på Hungaroring ved Budapest. Det var den ellevte runden i Formel 1-sesongen 2016. Løpet ble vunnet av Lewis Hamilton i Mercedes, med hans teamkollega Nico Rosberg på andre, og Red Bulls Daniel Ricciardo på tredje. Med denne seieren overtok Hamilton ledelsen i førermesterskapet fra Rosberg.


== Klassifisering ==


=== Kvalifisering ===


=== Løpet ===
Noter til tabellene:

Note 1:  - Daniel Ricciardo, Max Verstappen, Nico Hülkenberg, Valtteri Bottas og Sergio Pérez klarte ikke å sette en tid innen 107% av raskeste tid i Q1. Men grunnet de ekstraordinære forholdene under Q1 fikk de senere tillatelse til å gå videre til Q2 med tidene fra Q1 intakt.
Note 2:  - Jolyon Palmer, Felipe Massa, Kevin Magnussen, Marcus Ericsson, Pascal Wehrlein og Rio Haryanto klarte ikke å sette en tid innen 107% av raskeste tid i Q1. De fikk senere tillatelse av løpsledelsen til å starte løpet.
Note 3:  - Marcus Ericsson startet fra pit lane etter å ha byttet overlevelsescelle og chassis.
Note 4:  - Rio Haryanto fikk en gridstraff på fem plasser for et ikke-planlagt bytte av girkasse.
Note 5:  - Esteban Gutiérrez ble etter løpet ilagt en tidsstraff på fem sekunder for å ha ignorert blåflagg, noe som flyttet han ned fra 12.- til 13.-plass.


== Stillingen i mesterskapene etter løpet ==


== Referanser ==


== Eksterne lenker ==
(en) 2016 Hungarian Grand Prix – kategori av bilder, video eller lyd på Commons